Martin Luther şi Cauzele Secrete Ale Reformei Lui 


de părintele Gheorghe Calciu 


În 1948, organizaţia CRUCIADA NAȚIONALISTĂ CREŞTINĂ publica, sub semnătura lui 
Gerald L. K. Smith, în St. Louis, Missouri, fragmente din cartea lui Martin Luther, “Despre Evrei Și 
Minciunile Lor”, comentarii partizane, în sensul că acuza Biserica luterană şi toată intelectualitatea, 
istorici, critici şi teologi, de complicitate organizată internaţional pentru a tine departe de public 
această lucrare a lui Luther, în care se vădeşte adevărul despre poziţia reformei faţă de evrei. 


În originalul german, cartea lui Luther are 136 de pagini şi este foarte virulentă, aşa cum a fost tot 
timpul stilul puţin paranoic al lui Luther, Smith publică însă numai 48 de pagini, limitându-se strict la 
atacurile lui Luther împotriva evreilor şi lăsând deoparte justificările invocate de el. 


Adevărul este că nici o enciclopedie, nici un dicţionar academic, nici măcar Enciclopedia Catolică 
nu suflă un singur cuvânt despre antisemitismul lui Luther, care nu a fost numai o izbucnire de 
moment, ci a avut o lungă perioadă de incubație, până la izbucnirea în scris şi în predici, după un 
răstimp în care Luther s-a sprijinit şi a fost sprijinit de evrei, nu numai în reformă sau material, ci chiar 
cu informaţie istorică din textele ebraice şi cu multe convertiri la luteranism, convertirii care s-au 
dovedit, aproape în totalitate, înşelătorii. 


Această conspirație a tăcerii nu cred că s-a făcut spre apărarea lui Luther, catolicismul neavând nici 
un interes să-l apere pe cel ce a zguduit Vaticanul din temelii. Fără îndoială că această trecere la index 
a cărţii s-a făcut din teama de scandal şi din permanenta anxietate pe care problema evreiască o năştea 
în sufletul tuturor, după cel de-al doilea război mondial, îndeosebi, când evreii au reuşit să-şi 
însuşească, într-o mare măsură, mijloacele de comunicare cu care pot influenţa opinia publică şi 
distruge orice adversar. Dincolo de cinstea şi onestitatea intelectualului, dincolo de regula informaţiei 
libere, pe care instituţiile culturale, bibliotecile, inclusiv a Congresului American şi a Vaticanului, ar 
trebui să le respecte, se ridică spectrul spaimei de ce vor spune evreii şi, în acest caz, libertatea 
accesului la informaţie nu mai operează. 


Publicarea comentariului lui G. L. K. Smith a făcut ca, pentru scurtă vreme, complotul tăcerii să fie 
rupt, după care s-a reinstalat valul uitării voite, până în anul 1994, când, în toamnă, un grup de pastori 
luterani fundamentalişti au scris o scrisoare comunităţilor evreieşti prin care îşi cer scuze, în numele 
luteranismului, pentru pamfletele antisemite ale lui Luther. Atunci, pentru prima oară, am aflat de 
existenţa acestor pamflete, despre care profesorii mei de la teologie nu au suflat niciodată nici măcar 
un singur cuvânt, deşi cred că cel puţin doi dintre ei, care îşi făcuseră studiile în Germania, trebuia să fi 
auzit măcar de ele. 


Se pare că noi, creştinii, am intrat în epoca scuzelor istorice, în special faţă de evrei, din moment ce 
atât reforma, cât şi Vaticanul fac mea culpa public pentru injustiţiile făcute poporului iudeu şi, în post 
scriptum, şi altora, deşi, conform profesorului Junin, apărător al adevărului neotestamentar, iudaismul 
nu şi-a cerut niciodată scuze pentru omorârea lui Hristos, nici pentru dezastrul comunist. 


Să urmărim foarte sintetic periplul evreiesc în istoria Europei. Trecem peste perioada distrugerii 
Ierusalimului şi a templului făcute de Titus în secolul al doilea, când evreii tulburau Imperiul roman cu 
revoltele lor necontenite şi începuseră să aibă o mare influenţă la curtea imperială. Sentimentele de 
revoltă ale romanilor şi-au găsit formularea intelectuală în afirmaţia lui Tacitus că evreii sunt duşmanii 


umanităţii. In Europa Medievală, persecuțiile împotriva evreimii sunt cunoscute, ca şi motivațiile lor, 
de aceea nu mai vorbim despre ele. 


În Anglia, regele Eduard dă un decret, în 18 iulie 1290, prin care se punea în vedere locuitorilor de 
origine iudaică să părăsească tara înainte de ziua tuturor sfinţilor. Se pare că sancţiunile pentru 
nesupunere erau atât de grave, încât 16000 de evrei fug în Spania, care devine, de atunci, placa 
turnantă a evreimii. La început, i-au primit ca pe o contrapondere împotriva populaţiei arabe, dar 
curând se simt sufocaţi de numărul mare de evrei şi intrarea în mâinile lor a aproape tuturor finanţelor, 
încât şi regii, şi nobilii ajunseseră la discreția lor. Legendele încep să circule, toate acuzându-i pe fiii 
lui Israel de nefericirea spaniolilor. 


În timpul marii ciume din 1348-1350, s-a spus că evreii au otrăvit puţurile, râurile şi izvoarele 
pentru a introduce spaima de moarte în creştini, aşa cum s-a întâmplat în Egipt pe vremea lui Moise. În 
1492, Ferdinand de Aragon dă un decret de expulzare a evreilor din Spania, iar în 1496, un decret 
similar apare şi în Portugalia. Evreii fug în masă în Germania şi în țările Europei Centrale şi de Est, 
unde vor stârni aceeaşi reacție de mânie după câţiva ani. Luther a luat imediat atitudine, încercând să-i 
apere din toate puterile pe persecutați şi influențând electorii diferitelor landuri să-i adăpostească. lată 
ce scria el într-un pamflet: 


"Evreii sunt cel mai mizer popor de pe pământ. Oriunde se stabilesc, sunt atacați, alungaţi din 
toate ţările, în toate ţările. Stau ca pe o roabă, fără ţară, fără popor, fără guvern." 


De altfel, toată mişcarea umanistă a luat apărarea poporului ales, în frunte cu Johann Reuchlin, 
Luther, a cărui reformă a fost făcută, într-o măsură, şi sub influența umanismului, face acest lucru cu 
mult mai multă râvnă decât alții şi chiar devine părintele misiunii protestante iudaice. Nu cunoaştem 
care a fost poziţia lui Luther faţă de evrei înainte de a-şi începe reforma. Cert este că, din clipa în care 
şi-a început reforma, Luther a manifestat o mare compasiune şi o preţuire deosebită pentru poporul 
ales, de multe ori chiar în detrimentul creştinismului. În lucrarea sa, Magnificat, el cere încetarea 
oricărei persecuții a evreilor, dar nu invocând mila şi iubirea eristică, ci ineficienţa propagandei 
creştine printre aceştia: 


"Cine ar mai vrea să devină creştin”, spune el, "văzându-i pe creştini purtându-se atât de 
necreştineşte cu semenii lor?”. 


Înţelegem că ambiția lui Luther era de a-i creştina pe evrei şi, pe cât se pare, el avusese promisiuni 
din partea unor rabini şi intelectuali evrei că se vor creştina, dacă el va pune capăt persecuțiilor, 
bineînţeles, prin trecerea lor la luteranism. În 1523, la scurtă vreme de la afişarea "tezelor" sale, Luther 
scrie o carte intitulată: "Că Iisus Hristos S-a Născut Evreu”. Tot în această perioadă, el îi scria unui 
prieten de-al său, evreul Bernhard, pe care-l botezase: 


"Dar când lumina de aur a Evangheliei va străluci, cu adevărat, putem spera că mulţi evrei se vor 
converti cinstit şi adevărat, fiind răpiți astfel de prezenţa lui Hristos.". 


(De unde se vede că deja se profila la orizont conflictul cu evreii care se creştinau numai de formă 
şi care, mai târziu, l-au părăsit pe Luther şi l-au atacat cu virulență.) Tot lui îi scria, într-o altă 


scrisoare, sperând ca Bernhard să devină un misionar printre evrei. 


In revista Weimar Briefwechsel, Luther scria, cam în aceeaşi perioadă: 


"Oricât ne-am lăuda pe noi înşine, trebuie să recunoaştem că suntem totuşi păgâni, iar evreii sunt 
de acelaşi sânge cu Hristos. Noi suntem departe şi străini de El; ei sunt rudele Domnului, verii şi fraţii 
Lui... Ei aparțin lui Hristos înainte de noi.". 


În seria de articole intitulate "Convorbiri în jurul mesei", Luther afirma cu brutalitate: 


"Dacă as fi evreu şi aş vedea aceste capete pătrate (este vorba de papi, preoţi şi călugări) învățând 
pe alții credinţa creştină, aş vrea mai degrabă să devin porc decât creştin. ". 


Scrisorile lui Luther. ca şi articolele de laudă a poporului evreu circulau printre fiii lui Israel din 
toate țările Europei, ajungând până în Palestina. Luther devenea tot mai mult un profet salvator al 
poporului ales. Acţiunile lui de apărare a evreilor nu s-au limitat numai la articole şi scrisori. Prin 
influenţa pe care o avea asupra conducătorilor diferitelor landuri, el a determinat apariţia unor decrete 
de protejare a lor. Astfel, Filip von Hessen, protectorul său, a fost primul care a dat un asemenea decret 
de libertate pentru evrei în landul său, urmat, la scurtă vreme, de un decret asemănător dat de electorul 
de Brandemburg. În urma acestor decrete, Luther scrie din nou articole, prin care încearcă să-i 
convingă pe protejaţi să se creştineze: 


"Sper ca mulți evrei să devină creştini înfocaţi, dacă sunt trataţi cu blândeţe şi pe baza Scripturii. ". 


Perioada care a urmat acestor încercări de convertiri, pe care Luther se amăgea să le creadă reale, a 
fost o perioadă de mari frământări pentru el. Pe de o parte, el voia să creadă cu toată puterea în 
promisiunile de creştinare pe care diferiţi rabini i le făceau, cu scopul de a obţine cât mai multe 
avantaje, pe de altă parte, vedea bine că aceste convertiri erau simple înşelătorii şi că reforma lui pe 
care, după părerea unor comentatori, o pornise la îndemnul rabinilor, ce îi promiseseră că se vor 
creştina, devenise punctul de atac al rabinatului, care socotea că violenţa argumentelor lui Luther, 
elocvenţa lui de tribun constituiau un pericol real pentru iudaism. Luther suferea, aşa cum suferea 
pentru toate. În ultimele lucrări publicate, în predici şi în convorbiri, înainte de a se întoarce împotriva 
celor pe care i-a lăudat atâta, Luther face o risipă disperată de argumente pentru a-i convinge să devină 
creştini cu adevărat, le întinde mâna şi se foloseşte de evreii creştinaţi pentru a-i convinge şi pe alţii să 
se creştineze, ştiind deja că aceştia îl trădau. 


Unor rabini şi unor intelectuali evrei le-a oferit o scrie de avantaje: doi dintre ei - Johannes 
Boschenstein şi Mattaeus Adrianus - au fost numiţi de el profesori de ebraică şi de Tora la 
Universitatea din Wittemberg, dar a eşuat şi cu ei. Aceştia vorbeau studenţilor împotriva creştinismului 
şi a reformei. Antonius Magarithe, care se botezase în 1522, preda ebraica în mai multe universități 
germane. Se pare că acest neofit a fost de bună credință. Nu ştim ce s-a întâmplat, până la urmă, cu el, 
dar ştim că a publicat două cărți creştine pentru evrei, care însă nu au avut nici un efect, fiind anulate 
de rabinii prieteni şi protejaţi ai lui Luther. Reforma a câştigat foarte puţini evrei. Luther face afirmaţia 
că doi rabini au renunţat la rătăcirile lor şi s-au botezat în faţa întregii universităţi din Wittemberg. Nu 
ne spune însă ce s-a întâmplat cu ei după aceea, dar evoluţia lui ulterioară ne face să credem că nici 
unul din aceştia, aşa-zişi botezați, nu a rămas fidel noii credinţe. 


Aşa cum Luther îi influenţase pe electorii protectori să-i apere pe evrei, pe care spera să-i 
convertească în mod real la luteranism, tot aşa, şi probabil, tot prin influenţa lui Luther, atitudinea 
conducătorilor de landuri se schimbă. Johann Frederick, elector de Saxonia, dă primul decret de 
expulzare a evreilor, după reformă şi Luther nu mai spune nimic în apărarea celor expulzați. 
Dimpotrivă, într-o scrisoare adresată rabinului Josel von Rosheim, pe care îl numeşte "bunul meu 
prieten", el scrie: "Evreii au comis asemenea fapte, încât noi, creştinii, nu mai putem fi de partea lor.". 


Nu ştim la ce fapte se referă Luther în această scrisoare. Holmio Armas Kustar Ensio, autorul cărții 
"Martin Luther friend or foe of the Jews", sugerează că ar fi vorba de o anumită propagandă făcută de 
evrei, în special în Moravia, prin care căutau să-i convingă pe creştini că Mesia încă nu a venit, că lisus 
este un mesia mincinos şi că legea veche încă nu a trecut. Concluzia era că evreii trebuie să conducă 
lumea până când adevăratul mesia va veni şi că numai cei trecuţi la mozaism vor fi mântuiţi. O serie de 
creştini au trecut la mozaism, s-au circumcis, mulţi dintre ei fiind din cei convertiți de Luther la 
reformă, care au crezut în prietenii evrei ai acestuia. Se pare că aceasta l-ar fi mâniat pe reformator atât 
de tare, încât a scris o astfel de scrisoare dură. Este însă posibil să fi fost fapte mult mai grave, nu 
numai simpla propagandă iudaică. 


Cert este că atitudinea lui Martin Luther, care a fost mereu un exagerat, se schimbă radical, acesta 
trecând pe poziţii opuse celei dinainte, devenind un vrăjmaş înverşunat al evreilor. Într-un articol 
antiiudaic din această perioadă, în care foloseşte un limbaj violent dar nu din cele mai violente, aşa 
cum vom vedea mai târziu, el face apel la scrierile lui Nicolaus de Lyra (călugăr franciscan, 1270- 
1349) care a scris un comentariu uriaş la întreaga Biblie, în 50 de volume, (intitulat Postillae 
Perpetuae in Universam Sanctam Scripturam) acuzându-i şi el pe evrei de multe acte anticreştine şi 
antiumane, numindu-i "oameni fără Dumnezeu şi rasă arogantă”. 


Rabinatul european nu se lasă intimidat şi-i răspunde lui Luther aproape în acelaşi stil, susținând că 
a fost dovedită falsitatea creştinismului. Polemica aceasta dură şi foarte dură a continuat prin atacuri şi 
răspunsuri succesive, Luther folosind scrierile unor apologeţi creştini ca Nicolaus de Lyra, Burgo, 
Raymond Martin etc., constituind un volum de 136 pagini, sub titlul "Despre evrei şi minciunile lor", 
în original "Von den Juden und Ihren Lugen". După un an, cartea a apărut şi în traducere latină şi a 
stârnit multă vâlvă. Pe de o parte, creştinii vedeau în cartea lui Luther confirmarea tuturor răutăţilor de 
care erau acuzaţi evreii, care aduseseră nenorocirea ţărilor europene, pe de alta, evreii vedeau în ea 
exprimarea unui antisemitism feroce şi nejustificat. Polemica durează mult, inflamează spiritele de 
ambele părţi, iar această conspirație a tăcerii care a domnit de-a lungul secolelor până astăzi mi se pare 
inexplicabilă, având în vedere extensiunea tulburărilor create la vremea respectivă. 


Din nefericire, nu este aceasta singura crimă a oamenilor istoriei. Azi sunt sute de tratate secrete în 
care marile națiuni hotărăsc, destinele popoarelor, ţinând ascunse deciziile lor, chiar faţă de victimele 
acestor tratate. Numai că există o deosebire de natură între tăcerea legată de conflictul lui Luther cu 
evreii şi tratatele secrete. 


Într-o succintă dare de seamă asupra conţinutului cărţii, menţionăm următoarele elemente: Luther 
spune că se aştepta ca evreii să devină tot mai buni, pe măsură ce el le descoperea creştinismul, dar ei 
se dovedesc a fi tot mai răi, încât convertirea lor se arată imposibilă. Neamul acesta se laudă că sunt 
rasă superioară, că descind din Avraam, Isaac şi Iacob, dar lisus Hristos i-a numit „pui de viperă” şi, 
pentru creştini, mai bine ar fi ca ei să plece în Palestina, ţara lor veche şi să lase ţările europene să 
trăiască în pace. La un moment dat, violența limbajului lui Luther merge atât de departe, încât cere să 
se dea foc sinagogilor, ca în focul lor Dumnezeu să vadă că noi (luteranii) nu putem admite adunările 
lor, sancţionate şi de Hristos, adunări în care se rostesc blasfemii la adresa Mântuitorului, chiar sub 
ochii creştinilor care ştiu. dar tac şi îngăduie. 


Tinerii evrei să fie puşi la muncă, la topor şi la lopată, aşa cum lucrează şi tinerii creştini, nu numai 
să speculeze şi să ia camătă, ca să înveţe şi ei că hrana se câştigă cu sudoarea frunţii, fiindcă Dumnezeu 
a blestemat, nu numai celelalte neamuri, ci şi pe evrei. (Cf. Fac. 3:19) 


Stilul lui Luther care, în ciuda violenţelor de limbaj, este foarte convingător, faptul că el confirma 
pe date biblice blestemul căzut peste evrei, blestem pe care ei înşişi îl ceruseră atunci când l-au 
determinat pe Pilat să-l condamne pe lisus la moarte, la care se adăugau toate faptele anticreştine ale 
comunității iudaice din Europa şi, mai ales, confirmarea indirectă a tuturor legendelor care circulau în 
acel timp despre crimele rituale împotriva creştinilor făcute de poporul lui Israel, au creat o mare faimă 
cărţii care, în decurs de un singur an - 1453 - a cunoscut patru ediţii, ceea ce însemna, pentru epoca de 
început a tiparului, un lucru extraordinar. Câte cărți astăzi, în condiţiile tehnice de care dispunem, 
cunosc patru ediţii într-un an? 


În afară de acest volum, Luther mai publică încă două pamflete antisemite, cu acelaşi caracter, dar 
mai puţin violent, în care, ca şi în "Minciunile evreilor”, el afirma că nu are deloc intenţia de a-i 
creştina pe aceştia, ceea ce contrazice tot ce spusese mai înainte Se pare că, în cele din urmă, Luther a 
renunțat în mod sincer la intenţia de a-i creştina, fie datorită eşecului total întâmpinat, fie că s-a 
convins că toate aceste crime, sau măcar parte din ele, de care creştinii îi acuzau pe evrei, erau 
adevărate. 


Ceea ce este ciudat este faptul că Luther acuza catolicismul de antisemitism, el constituindu-se în 
apărătorul acestui popor prigonit. În clipa în care îşi schimbă atitudinea faţă de acest neam, el constată 
că Biserica Romano-Catolică este vândută evreimii. Adevărul este că papa Paul al III-lea (1534-1549) 
a luat partea evreilor persecutați şi chiar a fondat la Roma o casă pentru adăpostirea evreilor convertiți. 
La propunerea papei, astfel de case au apărut în multe oraşe şi evreii au putut găsi un refugiu împotriva 
persecuțiilor făcute de luterani, drept care, în prezent, ei se străduiesc să dărâme catolicismul din afară 
şi din interior. 


Comentatorii se întreabă ce a putut determina o schimbare atât de dramatică în atitudinea lui Luther 
fată de poporul ales, după ce, multă vreme, el însuşi afirma că evreii sunt superiori creştinilor şi că noi 
trebuie să-i ridicăm ca pe un steag al lui Hristos. Amintesc numai fraza lui care afirma că, văzându-i pe 
papi şi pe călugări, ar prefera să devină porc decât creştin. 


Unii cred că Luther avea o anumită instabilitate psihică şi că, aşa cum s-a întors împotriva ţăranilor 
germani, care se răsculaseră pentru dreptate, sub influenţa reformei lui, tot aşa s-a întors, fără motiv 
evident, împotriva evreilor. Amintesc pe scurt că ţăranii au preluat libertatea creştină predicată de 
Luther şi au aplicat-o în plan social, în vestul şi în sudul Germaniei. Răscoala porneşte din munții 
Pădurea Neagră, în 1524 şi se extinde în Suabia, Turingia şi Franconia. 


Luther este atât de aprig pornit pe ţărani, încât scrie împotriva lor pamflete de o violenţă incredibilă 
la un cleric, chiar dacă era un reformat. Citez din pamfletul lui intitulat "Contra bandelor ucigaşe şi 
jefuitoare ale ţăranilor": 


"Arestaţi-i pe țărani, spânzuraţi-i, treceţi-i prin ascuţişul săbiei, în secret şi în public. Nimic nu 
este mai veninos, mai vătămător, mai diabolic decât un răsculat. El este ca un câine turbat: dacă nu-l 
ucizi, te ucide el şi, cu tine, o ţară întreagă." 


Luther a semănat vânt şi a cules furtună. El a uitat că era un răsculat împotriva unei ordini sacre. 
Acest pamflet nu a fost numai o izbucnire, ci reflexul unei convingeri pe care şi-a mărturisit-o în alte 
scrieri şi scrisori. Într-o epistolă particulară, adresată unui prieten, el spunea: 

"Nu s-a văzut niciodată ceva mai mitocănesc decât această ticăloasă bandă de țărani care au 
mâncat şi au băut pe săturate şi acum se simt puternici... măgarul trebuie bătut şi populaţia trebuie 
condusă cu forța. ". 


Nu mai insistăm asupra violenţelor lui Luther. Să continuăm căutarea unor eventuale motive ale 
schimbării lui de atitudine faţă de evreii pe care, multă vreme, i-a socotit rasa superioară a lumii, i-a 
adulat şi i-a ajutat, pentru ca, peste câţiva ani, să-i declare duşmanii creştinilor şi să-i trateze cu aceeaşi 
ură cu care i-a tratat pe ţăranii răsculați. 


Unii autori afirmă că rabinatul ar fi încercat să-l otrăvească pe Luther şi că de aici a pornit toată ura 
lui împotriva lor. Se ştie că Luther era fricos de moarte, până la panica cea mai dezordonată şi nu-i 
ierta pe vrăjmaşi. Se temea de diavol, care îl chinuia şi încă se mai poate vedea pe peretele biroului lui 
de lucru urma cernelii din călimara cu care a aruncat în diavolul care îl disturba de la scrierile sale. 
Dacă acest zvon s-ar putea dovedi, cât de cât, ar fi o explicaţie suficientă a violenţei lui împotriva 
evreilor. Dar nu există nici o dovadă, este o simplă afirmaţie, fără nici un substrat. De altfel, motivaţia 
intrării lui în monahism a fost spaima care l-a cuprins când a fost surprins pe drum spre casă de o 
vijelie cu trăsnete şi fulgere. Atunci a strigat: "Sfântă Ana, dacă mă scapi cu viaţă, mă călugăresc!" 


Nici ipoteza că instabilitatea lui psihică l-ar fi întors împotriva poporului iudeu aşa cum l-a întors 
împotriva ţăranilor nu stă în picioare. Înainte de a se fi întors împotriva lor, el i-a lăudat şi s-a umilit 
faţă de ei, punându-i în aceeaşi umilinţă pe toți creştinii. Împotriva țăranilor s-a întors fiindcă el era 
susținut de nobili şi nu era de acord cu o răscoală care lovea în protectorii săi. Nu a fost nimic similar 
în acţiunile evreilor faţă de el. Este evident că antisemitismul lui are rădăcini religioase şi nu rasiale. 
Mânia lui a pornit de la faptul că evreii nu i-au primit predica, nici a lui, nici a lui Hristos. lisus nu a 
fost acceptat de evreime, profetul reformei nu a fost acceptat de rabini, care au lucrat pe toate căile 
împotriva lui. Dar nici acest fapt nu este suficient în explicarea mâniei lui bruşte, care trebuie să-şi fi 
avut rădăcinile în altă parte. Pe catolici i-a urât de la început, ca orice rebel care îşi reneagă originea, 
dar mereu a fost fascinat de Roma. Până la sfârşitul vieţii, s-a rugat Maicii Domnului, pe care nu a 
renegat-o niciodată, aşa cum fac luteranii de azi şi i-a venerat pe sfinţi. 


Ipoteza cea mai plauzibilă pare a fi aceea că evreii au speculat revolta lui împotriva indulgențelor, 
cel mai serios motiv invocat de el, pe lângă corupţia Romei, în ruperea de Papalitate. În acest sens, se 
pare că ei l-au încurajat promiţându-i, prin rabinii şi intelectualii pe care-i cunoştea, că se vor creştina 
în masă, trecând la luteranism, dacă el se rupe de Vatican. Numai astfel se explică brusca lui dragoste 
pentru evrei, aprecierile elogioase pe care le face la adresa lor şi perseverenţa sa în a adresa o parte a 
predicii sale, în mod special, fiilor lui Israel. Înşelarea aşteptărilor sale, eşecul ruşinos al predicării 
printre evrei, combaterea acțiunilor lui de către rabinat şi lepădarea de Hristos a tuturor celor care se 
botezaseră, cu una sau două excepţii, dovedindu-se că toate convertirile au fost mincinoase şi ordonate 
de rabinat, explică ura lui vehementă şi limbajul violent care, de altfel, a primit o replică pe măsură şi 
la fel de violentă din partea rabinilor. 


Dacă această ipoteză se adevereşte, dacă cea mai mare şi mai larg acceptată reformă, care este a lui 
Luther, se dovedeşte a nu fi nimic altceva decât acţiunea de distrugere a unităţii creştine, prin toate 
mijloacele, de către evrei, atunci ce am mai putea crede despre mormoni, iehovişti, baptişti, 
penticostali şi ceilalţi care merg, în majoritatea lor, spre fundamentalism, plasându-i pe evrei deasupra 
tuturor şi condiționând toate de convertirea lor? Sau, dimpotrivă, o parte merg spre un liberalism total, 
negând dumnezeirea lui lisus, declarând Noul Testament o colecţie de legende puerile şi desfiinţând, în 
fapt, creştinismul, aşa cum evreii au dorit dintotdeauna. 


Aici stă cheia tuturor reformelor şi sectelor. Dacă Luther a fost marioneta evreilor, toate sectele 
sunt instrumente în mâna lor, chiar dacă unii reformatori au fost convinşi că fac bine şi urmaşii lor de 
asemenea. Dumnezeu va descoperi adevărul la vremea cuvenită. 


